**MERILA ZA SOFINANCIRANJE**

**JAVNI RAZPIS ZA SOFINANCIRANJE SOCIALNIH, HUMANITARNIH IN INVALIDSKIH**

**ORGANIZACIJ TER NJIHOVIH PROGRAMOV IN PROJEKTOV V LETU 2026**

Strokovna komisija bo pri vrednotenju in ocenjevanju prispelih vlog upoštevala merila za sofinanciranje, ki so razdeljena na naslednja dva sklopa:

* Merila za vrednotenje dejavnosti upravičencev,
* Merila za vrednotenje programov upravičencev.

1. **Merila za vrednotenje dejavnosti upravičencev**
2. MERILO: LOCIRANOST SEDEŽA UPRAVIČENCA

|  |  |
| --- | --- |
| * Sedež upravičenca je v Občini Nazarje | 10 točk |
| * Sedež upravičenca je izven Občine Nazarje, vendar ima včlanjene tudi občane Občine Nazarje | 1 točka |

1. DEJAVNOST ORGANIZACIJE

|  |  |
| --- | --- |
| * Organizacija izvaja redno dejavnost (aktivnosti čez celo leto oziroma vsaj 9 mesecev) | 2 točki |
| * Organizacija izvaja občasno dejavnost (občasna aktivnost) | 1 točka |

Obrazložitve:

V primeru, da organizacija izvaja svojo dejavnost tekom celega leta oziroma vsaj 9 mesecev v letu, pri tem merilu pridobi 2 točki. V nasprotnem primeru dobi organizacija za svoje delovanje pri tem merilu 1 točko. Upravičenec ne more sočasno izvajati svoje dejavnosti več kot 9 mesecev in hkrati tudi občasno ter posledično prejeti skupaj 3 točke.

1. MERILO: STATUS DELOVANJA V JAVNEM INTERESU

|  |  |
| --- | --- |
| * Organizacija ima veljavno odločbo pristojnega državnega organa, da deluje v javnem interesu | 5 točk |

Obrazložitve:

V primeru, da ima organizacija s strani pristojnega ministrstva izdano veljavno odločbo, da deluje v javnem interesu, pridobi upravičenec pri tem merilu 5 točk. V primeru, da upravičenec nima navedene odločbe, pri tem merilu ne pridobi točk.

1. MERILO: ČLANSTVO

|  |  |
| --- | --- |
| * Upravičenec ima včlanjenih do 20% članov, ki so občani Občine Nazarje | 1 točka |
| * Upravičenec ima včlanjenih od 20% do 70% članov, ki so občani Občine Nazarje | 5 točk |
| * Upravičenec ima včlanjenih 70% ali več članov, ki so občani Občine Nazarje | 10 točk |
| * Upravičenec ima včlanjene tudi člane z motnjami v duševnem razvoju | 5 točk |
| * Upravičenec ima včlanjenih nad 200 članov, ki so občani Občine Nazarje | 10 točk |

Obrazložitve:

Pri tem slopu meril lahko upravičenec prejme skupaj največ 25 točk in sicer 10 točk za 70 % ali več članov, ki ko občani Občine Nazarje, 5 točk za včlanjene člane z motnjami v duševnem razvoju in 10 točk za včlanjenih 200 članov, ki so občani Občine Nazarje.

1. MERILO: DEJAVNOST ORGANIZACIJE OBSEGA TUDI OBISKOVANJE SVOJIH ČLANOV ALI DRUGIH OBČANOV OBČINE NAZARJE NA DOMU

|  |  |
| --- | --- |
| * Socialna pomoč (obiski, pogovori, svetovanja in drobne pozornosti) | 5 točk |
| * Finančna pomoč (v obliki bonov, popustov, brezplačne opreme za spremljanje bolezenskih stanj,…) | 5 točk |

Obrazložitve:

Upravičenec lahko pri tem merilu prejme skupaj največ 10 točk in sicer 5 točk v primeru, da njegova dejavnost obsega tudi obiskovanje svojih članov ali drugih občanov Občine Nazarje, jim nudi pogovore, svetovanja ali usluge v smislu opravljenega nakupa življenjskih potrebščin v trgovini in podobno, ter 5 točk za nudenje finančne pomoči v obliki izdajanja bonov, nudenja brezplačne opreme za spremljanje bolezenskih stanj ali omogočanje koriščenja popustov in podobno. Pri opredelitvi finančne pomoči (bonov, popustov ipd.) ni relevantno, na kaj se finančna pomoč vsebinsko nanaša oz. kje jo je možno unovčiti, vendar pa je potrebno, da je le-ta unovčljiva v času nudenja te pomoči.

1. MERILO: IZDAJA GLASILA, ČASOPISOV, BROŠUR ALI DRUGIH DRUŠTVENIH PUBLIKACIJ

|  |  |
| --- | --- |
| * Izdaja društvenih publikacij (skupno do 2 različna izvoda letno) | 1 točka |
| * Izdaja društvenih publikacij (skupno 3 ali več različnih izvodov letno) | 3 točke |

Obrazložitve:

V primeru izdaje manj kot 3 raznovrstnih društvenih publikacij, upravičenec prejme 1 točko. Društvene publikacije so navedene primeroma. Dopustne so tudi druge vrste društvenih publikacij oziroma promocijskih materialov in spominkov, vendar morajo biti med seboj po vsebini in obliki različni. V primeru, da upravičenec izdaja društveno publikacijo, ki izhaja večkrat letno (npr. mesečno), se bo vsak izvod oz. številka te publikacije štela za eno društveno publikacijo.

1. **Merila za vrednotenje programov upravičencev**

Strokovna komisija dodeli točke za vsak prijavljeni program ali projekt posebej, organizacija pa lahko prijavi največ 3 programe ali projekte. Upravičenec mora izpolniti **obrazec št. 4 »Sofinanciranje programa ali projekta«** **za** **vsak program ali projekt posebej**. Merilo (b) in merilo (c) se med seboj izključujeta. Prijavljeni program ali projekt bo ocenjen le po merilu (a) in bodisi merilu (b) ali merilu (c), glede na to, ali vsebuje tudi izvedbo strokovne ekskurzije oz. izleta ali ne. V primeru, da prijavljeni program ali projekt vsebuje oboje, tako izvedbo strokovne ekskurzije oz. izleta kot tudi npr. predavanje ali seminar ipd., bo ocenjen izključno po merilu (c), ki je namenjen ocenjevanju strokovne ekskurzije oz. izleta. Upravičenec lahko pri tem sklopu meril prejme skupaj največ 30 točk.

1. MERILO: NIVO PRIJAVLJENEGA PROGRAMA

|  |  |
| --- | --- |
| * Jasnost postavljenih ciljev, ki so v skladu s predmetom razpisa in izhajajo iz potreb uporabnikov | 5 točk |
| * Program omogoča udeležencem lažje komuniciranje z okoljem, lažje vključevanje v vsakdanje življenje oziroma je zasnovan tako, da vzpodbuja udeležence k aktivnemu preživljanju prostega časa | 5 točk |
| * Jasno opredeljeni stroški organizacije in finančna struktura programa | 5 točk |

Obrazložitve:

Upravičenec lahko pri tem merilu prejme skupaj največ 15 točk in sicer za vsako od navedenih meril po 5 točk. V primeru, da posamezno merilo ni izpolnjeno (npr. cilji so slabo opredeljeni, finančna struktura ni dobro predstavljena), upravičenec ne dobi točk. Pri posameznem merilu je torej možno dobiti bodisi 5 točk bodisi 0 točk.

1. MERILO: VSEBINA PRIJAVLJENEGA PROGRAMA, KI NE PREDSTAVLJA ORGANIZACIJE STROKOVNE EKSKURZIJE ALI IZLETA

|  |  |
| --- | --- |
| * Program bo izveden na območju Občine Nazarje | 5 točk |
| * Program zajema organizacijo predavanja, seminarja ali drugega izobraževalnega programa za svoje člane in za druge interesente | 5 točk |
| * Program vključuje aktivno udeležbo mladih (npr. nastopanje, predstavitev izdelkov,…) | 5 točk |

Obrazložitve:

Upravičenec lahko pri tem merilu prejme skupaj največ 15 točk in sicer 5 točk za vsako posamezno merilo. Komisija dodeli bodisi vseh 5 točk ali nič točk za posamezno merilo. Po tem merilu se ocenjujejo izključno programi oziroma projekti, ki ne vključujejo (tudi) izvedbe strokovne ekskurzije ali izleta (npr. predavanje, seminar, predstava, delavnice,…).

1. MERILO: VSEBINA PRIJAVLJENEGA PROGRAMA, KI PREDSTAVLJA ORGANIZACIJO STROKOVNE EKSKURZIJE ALI IZLETA

|  |  |
| --- | --- |
| * Vsebina programa je tematsko obarvana in spodbuja vrednote organizacije | 5 točk |
| * Program zajema organizacijo strokovne ekskurzije ali izleta, ki vključuje tudi ogled naravnih, kulturnih in drugih znamenitosti | 5 točk |

Obrazložitve:

Upravičenec lahko pri tem merilu prejme skupaj največ 15 točk. Po tem merilu se ocenjujejo izključno programi oziroma projekti, katerih vsebina vključuje izvedbo strokovne ekskurzije ali izleta. Upravičenec lahko dobi bodisi vseh 5 točk ali nič točk glede na izpolnjevanje posameznega merila. V primeru, da bo en program ali projekt hkrati sestavljen iz izleta ali strokovne ekskurzije in tudi iz npr. predavanja ali seminarja ipd., bo program ovrednoten izključno po zadnjem (c) merilu.

Primeroma je v nadaljevanju naveden opis, kako bo izlet spodbujal določene vrednot organizacije: *»Ena izmed vrednot naše organizacije je spodbujanje navezovanja stikov in prijateljstva, kar bo dvodnevni izlet spodbujal s tem, da ni namenjen le članom organizacije, pač pa vsem zainteresiranim iz socialno šibkejših družin, katere bomo popeljali na ogled obmorskih krajev, njihovih naravnih znamenitosti, to so… in nekaterih domačij, npr. …, spoznavali bomo tamkajšnjo kulturo in ob večeru prvega dne pripravili piknik na prostem, ki ga bo popestrila skupina glasbenikov izmed tamkajšnjih domačinov…«*